પણ ડિઝરાયલી જુદી માટીનો માણસ હતો. તે સભામાં ગયો. પ્રવચન કરવા ઊભો ત્યારે ઊહાપોહ થયો અને ડિઝરાયલીએ ત્યારે કહ્યું કે, જે ખબર છપાયા છે તે બરાબર સાચા છે પણ જેમણે સેવાને બદલે મેવા જ મેળવ્યા છે તે બધા તો માલદાર જ છે ! હું કરજદાર છું તે બાબત મહત્ત્વની નથી. મહત્ત્વની બાબત હું પ્રામાણિક છું તે જ છે. મારી પ્રામાણિકતા વિશે તમારે કદી ફરિયાદ કરવી નહીં પડે. એ ચૂંટણીમાં ડિઝરાયલી જીત્યો પણ સત્તા તો ઘણી દૂર હતી. વર્ષો સુધી ડિઝરાયલીએ ગરીબીનો જંગ ખેલ્યો. એક દિવસ જિંદગીની નમતી સંધ્યાએ વડાપ્રધાન પણ બન્યો અને યાદગાર વડાપ્રધાન બન્યો.